Σαϊτοπόλεμος

Ο **σαϊτοπόλεμος** είναι έθιμο το οποίο αναβίωνε (μέχρι το 2019) στη Μεσσηνία κάθε Πάσχα. 

Οι σαΐτες κατασκευάζονται από χαρτόνι δημιουργώντας έναν κύλινδρο και στην συνέχεια γεμίζονται από μείγμα μπαρουτιού και πετρελαίου, με αποτέλεσμα να βγαίνει μια έντονη φλόγα με δυνατό θόρυβο.

Ενώ επικρατεί η άποψη ότι οι σαΐτες χρησιμοποιήθηκαν από τους Μεσσήνιους κατά την Ελληνική Επανάστασηhttps://kalamata.gr/enimerosi/nea/16623-to-ethimo-tou-saitopolemou-kai-to-mellon-tou.html https://www.tharrosnews.gr/news/content/h-%CE%B9%CF%83%CF%84%CE%BF%CF%81%CE%AF%CE%B1-%CF%84%CE%BF%CF%85-%CF%83%CE%B1%CF%8A%CF%84%CE%BF%CF%80%CF%8C%CE%BB%CE%B5%CE%BC%CE%BF%CF%85-%CE%BC%CE%AD%CF%83%CE%B1-%CE%B1%CF%80%CF%8C-%CF%84%CE%BF-%CE%B1%CF%81%CF%87%CE 

Το έθιμο έχει καθιερωθεί να γίνεται την Κυριακή του Πάσχα στην Καλαμάτα και στη Μεσσήνη . Το κονδύλι για την αγορά μπαρουτιού και χαρτιού για την κατασκευή σαϊτών  προέρχεται από το υπουργείο οικονομικών και εγκρινόταν ομόφωνα από όλες τις δημοτικές παρατάξεις. Ακόμα και η αστυνομία στήριζε τον σαϊτοπόλεμο και άφηνε το έθιμο να διεξαχθεί σε πλήρη συνεννόηση με την δημοτική αρχή. Κοινώς, όλο το Κράτος συμμετείχε και βοηθούσε στην διεξαγωγή αυτού του εθίμου.https://skourkos2012.blogspot.com/2019/05/blog-post.html

Εδώ και πλέον ένα αιώνα δεν είχε αναφερθεί κανένας τραυματισμός ή θάνατος ατόμου που παρακολουθούσε τον σαϊτοπόλεμο, παρά μόνο κάποιοι ελάχιστοι τραυματισμοί (εγκαύματα) των ίδιων των σαϊτολόγων. Λανθασμένα επικρατεί η άποψη ότι υπήρχαν ακρωτηριασμοί από την χρήση σαίτας. Οι όποιοι ακρωτηριασμοί συνέβησαν από εκρήξεις βαρελότων, που συχνά τα ρίχνουν θεατές ή ακόμα και άτομα που βρίσκονται στα μπουλούκια των σαΐτολόγων.

Για πολλές δεκαετίες ο σαϊτοπόλεμος διεξάγονταν σε χωμάτινα γήπεδα με περίφραξη και έτσι ο θεατής έβλεπε το έθιμο με ασφάλεια.Τα γήπεδα βρίσκονταν σε λαϊκές γειτονιές σχετικά στα όρια της πόλης με δύσκολη πρόσβαση ειδικά για άτομα που δεν ξέρουν την πόλη της Καλαμάτας. Η ραγδαία τουριστική προβολή της Καλαμάτας αναπόφευκτα παρέσυρε και τον σαϊτοπόλεμο όπου με την συγκυρία του πλαστικού χλοοτάπητα στα γήπεδα που φιλοξενούσαν κάποτε τον σαϊτοπόλεμο, το έθιμο μεταφέρθηκε στο κέντρο της πόλης στο κεντρικό δημοτικό πάρκινκ του Νέδοντα όπου οι θεατές ήταν αφύλαχτοι. Η μεταφορά δικαιολογήθηκε επίσης από τον Δήμο και από το γεγονός ότι στις αρχές του αιώνα το έθιμο γινόταν στο κέντρο της πόλης. Αυτή η απόφαση έπαιξε της τότε δημοτικής αρχής έπαιξε καθοριστικό ρόλο για ένα τραγικό δυστύχημα που συνέβη το Πάσχα του 2019 (28/4/19) και έχασε την ζωή του ένας 53χρονος εικονολήπτης που κατέγραφε το έθιμο, από μια σαΐτα που έφυγε από τα χέρια ενός σαϊτομάχου.

Ο σαϊτοπόλεμος λόγω του παραπάνω γεγονότος έχει απαγορευθεί μέχρι και σήμερα (2025).

Για τον θάνατο του εικονολήπτη Κώστα Θεοδωρακάκη από σαΐτα, στον σαϊτοπόλεμο της Καλαμάτας ανήμερα το Πάσχα του 2019, καταδικάστηκαν από το Τριμελές Πλημμελειοδικείο Καλαμάτας ο τέως δήμαρχος Καλαμάτας και νυν (2022) περιφερειάρχης Πελοποννήσου Παναγιώτης Νίκας σε 2 χρόνια φυλάκισης, ο αντιδήμαρχος (τότε δημοτικός σύμβουλος) Νίκος Μπασακίδης σε επίσης 2 χρόνια φυλάκισης, και ο 65χρονος καπετάνιος του μπουλουκιού όπου έφυγε η σαΐτα και σκότωσε τον εικονολήπτη σε 3 χρόνια και 7 μήνες φυλάκιση ενώ 5 σαιτολόγοι καταδικάστηκαν με 9 μήνες φυλάκιση.https://eleftheriaonline.gr/local/koinonia/dikastiko/item/266307-diki-gia-thanato-k-theodorakaki-katadikastikan-8-apo-tous-10-katigoroymenousΤο δικαστήριο αναγνώρισε το ελαφρυντικό του πρότερου σύννομου βίου και ανέστειλε την ποινή όλων τους 8 επί τριετία.

## Πηγές

* Χρήστος Ζερίτης και ο Σύλλογος Σαϊτολόγων Δήμου Καλαμάτας «Ο σαϊτοπόλεμος – Το ζεϋμπέκικο της φωτιάς», εκδ.Το Αντίδοτο

* Καγκελάρης, Ν. (2013), *Βασίλη Κωνσταντόπουλου Στοιχεία Λαϊκού πολιτισμού μέσα από την αφήγησή του*, Αθήνα, Βιβλιοεπιλογή, σσ.41-43 https://www.academia.edu/4559984/%CE%92%CE%B1%CF%83%CE%AF%CE%BB%CE%B7_%CE%9A%CF%89%CE%BD%CF%83%CF%84%CE%B1%CE%BD%CF%84%CF%8C%CF%80%CE%BF%CF%85%CE%BB%CE%BF%CF%85_%CE%A3%CF%84%CE%BF%CE%B9%CF%87%CE%B5%CE%AF%CE%B1_%CE%9B%CE%B1%CF%8A%CE%BA%CE%BF%CF%8D_%CF%80%CE%BF%CE%BB%CE%B9%CF%84%CE%B9%CF%83%CE%BC%CE%BF%CF%8D_%CE%BC%CE%AD%CF%83%CE%B1_%CE%B1%CF%80%CF%8C_%CF%84%CE%B7%CE%BD_%CE%B1%CF%86%CE%AE%CE%B3%CE%B7%CF%83%CE%AE_%CF%84%CE%BF%CF%85

## Παραπομπές


Σαιτοπολεμος